open-index/open-wikipedia-markdown huggingface dataset:
ارتودوكسيه شرقيه

thumb|left|300px|توزيع المسيحيين الارتودوكس الشرقيين فى العالم.
**الارتودوكسيه الشرقيه** هى مذهب مسيحى منتشر فى بلاد معينه. بتنقسم المسيحيه الارتودوكسيه الشرقيه لعدد من الكنايس ، زى اليونانيه و الروسيه و المقدونيه و الرومانيه و الصيربيه و الاوكرانيه و الالبانيه و البلغاريه و الجورجيه. معظم المسيحيين الارتودوكس الشرقيين بيعيشوا فى اليونان و روسيا و نواحيها. فى النوع ده من المسيحيه الايقونات و الصلبان و الطقوس و القديسين بيلعبوا دور كبير. اتباع الكنيسه اليونانيه و غيرها بيتسموا كمان روم ارتودوكس نسبه لبيزنطه اللى كانت معروفه ببلاد الروم. الكنايس الشرقيه ليها باباوات غير بابا الفاتيكان زعيم المسيحيه الكاتوليكيه او اللاتينيه. دير سانت كاترين فى سينا فى مصر بينتمى للطايفه دى. اتعرف المذهب ده فى مصر باسم الملكانيه ( يعنى اتباع مذهب ملك بيزنطه ). الكنيسه الاشوريه بتعتبر نفسها بتنتمى للمسيحيه الارتودوكسيه الشرقيه لكن الكنايس التانيه ما بتعترفش بيها و بتعتبرها كنيسه مهرطقه. كنيسة اسكندريه المصريه الارتودوكسيه اللى على المذهب المونوفيزيتى اتهمت هى كمان بالهرطقه و اتفصلت و اتطهدت.
thumb|left|كاتدرائية القديس سافا فى بلجراد ,صيربيا واكبر كنيسة ارثوذكسية فى العالم.
thumb|upright|والدة الإله فلاديمير، واحدة من اكثر الرموز المسيحية الأرثوذكسية تبجيلا للسيدة مريم العذراء.
thumb|upright=1.2|left|دير سانت كاترين فى مصر
thumb|left|من جوه كنيسة أرثوذكسية
 
## النظام البطريركى القديم
* بطريركية القسطنطينه المسكونيه مركزها فى 
* بطريركية الاسكندرية مركزها فى 
* بطريركية أنطاكية وسائر المشرق للروم الأرثوذكس ومركزها فى 
* بطريركية الروم الأرثوذكس فى القدس ومركزها فى اراضى  و 
* الكنيسه الروسيه الارثوذكسيه فى 
* الكنيسة الصيربيه الأرثوذكسيه فى 
* الكنيسة الرومانيه الأرثوذكسيه فى 
* الكنيسة البلغاريه الأرثوذكسيه فى 
* الكنيسة الجورجيه الرسوليه الأرثوذكسيه فى 
* كنيسة التوحيد الأرثوذكسيه الإثيوبيه ومركزها فى اكسوم , .
* كنيسة التوحيد الأرثوذكسيه الإريتريه ومركزها فى أسمرة ,.

## النظام الرئاسى برئاسة الاساقفة
  
* الكنيسه القبرصيه الأرثوذكسيه فى 
* الكنيسه اليونانية الارثوذوكسيه فى 
* الكنيسة البولنديه الأرثوذكسيه فى 
* الكنيسه الالبانيه الأرثوذكسيه فى 
* كنيسة التشيك وسلوفاكيا الأرثوذكسيه فى  و 
* الكنيسه الامريكيه الارثوذكسيه فى 
* الكنيسه البريطانيه الأرثوذكسيه فى .
* الكنيسه الفرنسيه القبطيه الأرثوذكسيه فى .
* الكنيسة الهنديه الأرثوذكسيه، وتعرف ايضا بكنيسة مالانكارا السريانية الأرثوذكسية. ومركزها فى .
* جبل اثوس فى 
* دير القديسة كاترين (سيناء) فى 

## كنائس ارثوذكسيه شبه مستقلة
* الكنيسة الأرثوذكسيه الفنلنديه فى 
* الكنيسة الإستونيه الأرثوذكسيه فى 
* الكنيسة الأوكرانيه الارثوذوكسيه (بطريركية موسكو) فى 
* الكنيسة المولدافيه الأرثوذكسيه فى 
* أسقفية غرب اوروبا ومركزها فى 
* اسقفية اوهريد الأرثوذكسيه فى 
* الكنيسة الصينيه الأرثوذكسيه فى 
* الكنيسة اليابانيه الأرثوذكسيه فى 
* الكنيسةالأرثوذكسيه الروسيه بره روسيا ومركزها فى 
* كنيسة سيناء فى 
* جبل اثوس فى 

## شوف كمان
* ليستة الكنايس الكاتوليكيه الشرقيه
* ليستة الكنايس البروتستانتيه

تصنيف:كنايس
تصنيف:مسيحيه
تصنيف:وظايف دينيه
الكنايس الأرتودكسيه الشرقيه
تصنيف:مذاهب مسيحيه
طايفة القديس اثناسيوس الرسولى

[thumb|left|300px|[الاسقف مكسیموس|الأنبا ماكسيموس بطريرك كنيسة القديس أثناسيوس.]]

**طايفة القديس أثناسيوس الرسولى** هى طايفه مسيحيه بتتبع كنيسه اسسها الأنبا ماكسيموس (ماكسيموس الاول) بعد انشقاقه عن كنيسة اسكندريه المصريه الارتودوكسيه سنه 2006 و اعلن عن مجمع كنايس القديس أثناسيوس الرسولي

الطايفه اسست فروع فى نواحى مصر و مركزها الرئيسى فى المقطم فى القاهره و اسست 10 ابرشيات فى المقطم و شبرا و هليوبوليس و اسكندريه و الفيوم و بنى سويف و اسيوط و سوهاج و بور سعيد ، و وصل عدد اتباعها لغاية دلوقتى لأكتر من 100 الف. و بتبث الكنيسه برامج تلفزيونيه عن طريق القمر الصناعى الاوروبى " هوت بيرد " على قناتين اسمهم الراعى الصالح 1 و الراعى الصالح 2

كنيسة طايفة القديس أثناسيوس الرسولى بتقول ان افكارها اصلاحيه و بتهدف لخلق حالة وئام و سلام فى المجتمع المصرى بين الطوايف المختلفه. الكنيسه ما بتمارسش الطقوس المسيحيه زى طقوس الاسرار و التعميد و بتختلف مع الكنيسه القبطيه التقليديه فى مواضيع الجواز و الطلاق حيث انها بتحلل جواز الاساقفه اللى بتحرمه الكنيسه الارتودوكسيه المصريه و حجتها فى كده ان الرسل المسيحيين الاوائل كانوا متجوزين. النقطه المهمه التانيه انها بتسمح بالطلاق و الجواز التانى بين الاقباط الارتودوكس
## لينكات برانيه
* Maximum upset from Maximus 
* أتباع كنيسة الأنبا ماكسيموس يكسرون حاجز الـ 100 الف
* كاهن كنيسة يقود اول انشقاق على البابا شنوده التالت فى مصر

## لينكات برانيه

## مصادر

 

تصنيف:مذاهب مسيحيه
تصنيف:تاريخ مصر القبطيه
ثورة پروليتاريا

تصغير|200بك|يسار
**ثورة الپروليتاريا** مصطلح سياسى اجتماعى بتقول ان طبقة البروليتاريا حتقوم بثوره ضد الطبقة البورجوازيه و بيدعو ليها مجموعات من الشيوعيين و الاشتراكيين. المصطلح دا فى الماركسيه بيعتبر بداية التفكيك اللى هيحصل للراسماليه , الماركسيين بيشوفو ان عمال العالم كله لازم يتحدوا و يحرروا نفسهم من ظلم و استغلال الراسماليين , زى ما كتب كارل ماركس و فريدريك انجلز فى المانيفيستو الشيوعى. تحت شعار يا عمال العالم اتحدو ! و يكونو عالم متساوى بيشتغل فيه و بيخدم الطبقه العامله و ان ثورة الپروليتاريا هتبقى ثوره عالميه.

فى اللينينيه , فريق من الماركسيين مقتنعين بافكار لينين. بيقولو ان ثوره الپروليتاريا لازم يقودها طليعه من الثوريين المحترفين , اللى هما رجاله و ستات وهبوا نفسهم و حياتهم للمبادىء الشيوعيه و اللى حيدعموا اى ثوره فى اى مكان فى العالم عشان حلم المجتمع الشيوعى يتحقق, الطليعه دى حتقوم بدور تنظيمى و تخطيطى و قيادى للثوره و حتعرف العمال الثوار ايه اللى حيحصل و حيعملوا ايه قبل و وقت الثوره, عشان كل حاجه تبقى متخططه كويس و تمام و متبقاش فيه هرجله او فوضى متديش للحكومه ( اللى بيتقام الثوره ضدها, فرصه عشان تحبط و تدمر الثوره.

فى اللوكسمبورجيه , فريق من الماركسيين مقتنعين بافكار روزا لوكسيمبورج. بيرفضوا كلام لينين على وجود طليعه نخبه هى اللى حتقود و تنظم الثوره , و بيقولوا و بيصروا على ان كل الطبقه العماليه , او على الاقل كل جزء كبير منهم, حيبقى ليهم دور مهم فى ثورة الپروليتاريا و ان لازم الطبقه تبقى مؤمنه بالافكار الشيوعيه او الاشتراكيه و ليها علاقه باللى حيحصل (الثوره) عشان الثوره تحصل.

## شوف كمان
* ثوره عالميه
* الثوره البلشفيه
* ثوره شيوعيه

تصنيف:مصطلحات سياسيه
تصنيف:ماركسيه
تصنيف:شيوعيه
ارواح ميته

200px|thumb |من شخصيات رواية " أرواح ميته "

**أرواح ميته** ( بالروسى : ميورتڤي دوشي - Мёртвые души - )، روايه للاديب الروسى نيقولاى جوجل. جوجول كتب حتت من رواية " أرواح ميته " فى سويسرا (خريف 1836 ) و كتب حتت تانيه فى باريس (نوفمبر 1836 - فبراير 1837 )، لكن روما كات المكان اللى كتب فيه جوجول معظم روايته العظيمه " أرواح ميته " (1837 - 1838 ). الروايه دي اللى سماها جوجول " ملحمه " بتصور روسيا الإقطاعيه بنظام القنانه، و النظام البيروقراطي الفاسد اللى كان سايد أياميها. جوجول كتب الجزء الاول بتاع الروايه دي فى حوالى تمن سنين ( من 1834 لـ 1842 )، وقرا لبوشكين الفصول الاولانىى اللى خلت بوشكين يحس بكأبه لغاية ما صرخ " يا إلاهي ! يا حزن روسيتنا".

مختصر الروايه إن بطلها" تشيتشيكوڤ " راجل نصاب مكار بعد ما خسر ثروته بقى عايز يتغني تاني. فعمل خطه ذكيه لكن إجراميه إنه يشتري من ملاك الإقطاعات " أرواح " ( لقب عبيد الارض فى روسيا أياميها ) العبيد اللى كانو بيشتغلوا عندهم وماتوا من قريب لكن وفاتهم لسه ما اتسجلتش فى سجلات الحكومه وبكده بيعتبروا لسه عايشين. الملاك اللى كان بيتصل بيهم كانو بيفرحوا بالموضوع لإنهم كانو بيدفعوا ضرايب للدوله على عبيد مش موجودين. تشيتشيكوڤ كان ناوي يرهن الأرواح دي فى البنوك ويستلف بيهم فلوس تمكنه من العيشه كراجل محترم فى إقليم بعيد ماحدش يعرفه فيه.

جوجول فى الروايه دي خلق شخصيات كتيره بسلوك و نفسيات مختلفه، اشتهرت فى روسيا بأساميها. وبطل الروايه تشيتشيكوڤ طول الروايه كان بيتنقل من بلد لبلد لما يحس إن ملعوبه اتكشف فكان بيقابل شخصيات جديده. جوجول بإسلوب فكاهي متمكن ورى إزاي العبيد دول أياميها كانو بيتعاملوا وبيتباعوا وبيتشروا زي البهايم.

## فهرست

تصنيف:روايات روسى
تصنيف:روايات
تصنيف:ادب
تصنيف:كتب
المفتش العام

190px|thumb |اول طبعه من " المفتش العام "

**المفتش العام** ( بالروسى : ( ريڤيزور - Ревизор - )، مسرحيه كوميديه من تأليف الكاتب الروسى نيقولاى جوجول.

الكوميديا هاجمت واتريقت من غير رحمه على النظام البيروقراطى الفاسد فى عهد نيقولا الاول. و مختصر موضوعها إن المسئولين والموظفين الفاسدين فى بلد من الأقاليم استقبلوا راجل منفوخ مهندم افتكروه " المفتش العام " وقعدوا يدوله رشاوى و يعزموه على مآدب عشان يغض عينه عن فسادهم الوظيفى. و بعد ما مشى عملوا احتفال انهم قدروا يضحكوا عليه، و فى الوقت ده وهم بيحتفلوا بنصرهم وصل " المفتش العام " الحقيقى فصابهم رعب. الكوميديا دى اتعرضت مره واحده فى روسياأياميها فى 19 ابريل 1836 بأمر مباشر من القيصر نيقولا ، وبعدها قامت ضجه كبيره فى الجرانيل و فى الدواير الحكوميه فاتمنع عرضها تانى ولدرجة إن جوجول إضطر يسيب روسيا فى يونيه 1836 ويروح على روما ويقعد فيها بطريقه متقطعه لغاية سنة 1842.

تمصير القصة

1-

فيلم المفتش السنة 1956 بطولة إسماعيل ياسين

2- مسلسل غريب فى المدينة 1979 بطولة صلاح السعدنى

تصنيف:مسرحيات
كل وبحلق عينيك عزومة واتحسبت عليك

## المثل
* *كل وبحلق عينيك عزومة واتحسبت عليك*

## معنى المثل
* *العزومة* يعنى تعزم شخص عشان ياكل معاك
* *وبحلق* بمعنى تتخض بنظرك

يعنى تاكل زى ما تحب, كنت فاكر لو اكلت قليل او كتير هتبقى عزومة قليلة او كتيره فكلها عزومة

تصنيف:امثال شعبيه
تصنيف:امثال شعبيه حرف ك
العيله التيموريه

[80px|thumb|left|[عائشه التيموريه]]
[thumb|80px| [احمد تيمور]]
[thumb|80px|left |[محمد تيمور ]]
[80px|thumb| [محمود تيمور]]
**العيله التيموريه** ، عيله مصريه ادبيه عريقه من اصل تركى ساهمت مساهمه كبيره فى المحافظه على تراث مصر و فى تطوير المسرح و الادب المصرى الحديث. كتبوا أشعار و ابحاث و مسرحيات و روايات و قصص. عميدهم باحث تراث مصر العلامه احمد تيمور (1871-1930) اللى جمع مخطوطات تاريخيه نادره و شجع على احياء التراث الفولكلورى المصرى و عمل قاموس للغه المصرى ، و بقت مخطوطاته و كتبه من أهم مقتنيات دار الكتب المصريه.

أخته الشاعره و الاديبه عائشه التيموريه (1840-1902) من رواد الادب المصرى الحديث ، كتبت أشعار بالعربى و التركى و الفارسى و مقالات ادبيه فى الجرانيل، سمتها مى زياده " شاعرة الطبيعه ".

الادبا محمد تيمور (1892-1921) و محمود تيمور هما ولاد العلامه احمد تيمور. محمد تيمور رغم وفاته فى عز شبابه كان من الرواد اللى ساهموا جامد فى تطوير و نهضة المسرح المصرى و القصه القصيره المصريه الحديثه. درس حقوق فى فرنسا و حب المسرح الفرنساوى و نقل اساليبه لمصر فى بدايات القرن العشرين. كتب مسرحياته باللغه المصرى لغة المصريين القريبه من قلوبهم و دى كانت حاجه جديده فى مصر بعد ما اتعود الادبا الكتابه بالعربى. من اشهر مؤلفاته اوبريت " العشره الطيبه " اللى كتب اغانيها بديع خيرى و لحنها سيد درويش.

أخوه محمود تيمور (1894-1973) بيعتبر من اكبر ادبا مصر فى العصر الجديث و من اهم كتاب القصه المصريه. قصصه كانت نابعه من البيئه المصريه و بتصور الطبقات الشعبيه ، و ليه روايات رومانسيه و روايات مستوحاه من التاريخ القديم ، و اترجمت له قصص كتيره للغات اجنبيه. روايته " نداء المجهول " كانت من المقررات المدرسيه فى مصر فى ستينات القرن العشرين. كان عضو فى المجمع اللغوى و كرمته الدوله بجايزتها التقديريه سنة 1963.

300px|center


تصنيف:ادب مصرى حديث
المركب اللى ليها ريسين تغرق

## المثل
*المركب اللى ليها ريسين تغرق*

## معنى المثل

ان السفينه اللى بيتحكم فيها ريّسين بتغرق لإن كل ريّس عايزها يمشّي السفينة فى اتجاه معين, لحد ما السفينة تغرق من كتر الاختلافات.

تصنيف:امثال شعبيه
تصنيف:امثال شعبيه حرف م
اللى اختشوا ماتوا

## المثل
اللى إختشو ماتو

## معنى المثل
بيتقال فى الناس اللى بتخجل تعمل حاجه و على العكس كمان بيتقال فى الناس اللى بتعمل كل حاجه أو حاجه غلط من غير حيا.

## اصل المثل
كانت الحمامات الشعبيه (حمام السوق) من الحاجات الموجوده فى مصر فى زمن العثمانيين و كان منها حمامات للستات و حمامات للرجاله و كانت الميه بتتسخن على الخشب, ف سنة 1889 حصل حريق فى حمام على بيك اللى كان فى مدينة جرجا فى محافظة سوهاج فى صعيد مصر. فالستات اللى خرجت عريانه من الحمام قدرت تهرب من الحريق و الستات اللى اختشت تطلع عريانه ماتت فى الحريق, اشتهرت القصه باللى اختشو ماتو و بقت بعدها زى شعبى.

تصنيف:امثال شعبيه
تصنيف:امثال شعبيه حرف ا
مدبحة اتوبيس مدرسة افيفيم

تصغير|200بك|يسار

مذبحة اتوبيس مدرسة اڤيڤيم هو هجوم ارهابى على اتوبيس مدرسة اسرائيلى فى 8 مايو 1970 واللى مات فيها 12 مدني، 9 منهم كانو اطفال و25 مصابين. الشغل الارهابى حصل فى الشارع اللى بيوصل لموشاف اڤيڤيم، جنب الحدود مع لبنان. قذيفتين بازوكا اتضربوا على الاتوبيس. الهجوم كان من اوائل العمليا للجبهة الشعبية لتحرير فلسطين.

الصبح بدري، الاتوبيس طلع من افيفيم على مدرستين، الطريق ده كان مقطوع بالمسلحين واللى يُعتقد انهم اتسللوا من لبنان وكانوا عاملين كمين. لما الاتوبيس عدى، بعد عشر دقايق من طلوعه من افيفيم، الاتوبيس اتضرب عليه بالبنادق من الناحيتين فى الشارع. السواق مات والاتوبيس لبس فى الحواجز على طرف الشارع والمهاجمين قعدوا يضربوا على الاتوبيس.

## شوف كمان

عملية اتوبيس 405 تل ابيب اورشليم الانتحارية

تصنيف:ارهاب فلسطينى
تصنيف:اسرائيل
جلد (تعذيب)

thumb|left|200px|الكرباج من وسايل التعذيب و ذل البشر.

**الجلد** وسيله من وسايل التعذيب بتم بضرب الضحيه على ضهره بالكرباج او العصايا. التعذيب بالجلد وسيله تعذيب قديمه لإجبار الضحيه على الإعتراف او لمعاقبته و اكمنها وسيله سهله ما بتحتاجش غير كرباج او عصايا كانت منتشره فى ثقافات كتيره و لسه بتستخدم فى بلاد فى الشرق الأوسط. التعذيب بالجلد بيحصل ساعات بطريقه عامه بيتفرج عليها الناس بهدف تخويفهم و التشهير بالضحيه و اذلاله قدام المجتمع. التعذيب بالكرباج بيسبب ألم جسمانى كبير و كمان ألم نفسى و عشان كده بيعتبر من وسايل القهر الإنسانى مش مجرد عقاب.
## لينكات برانيه
* جلد ست سودانيه مع فيديو ...
* عشرين جلدة كرباج لسودانيتين بتهمة لبس بنطلون ...
* جلد الستات فى الصومال بسبب لبس السوتيان ... 
* اربعين جلدة كرباج و تهديدات لواحده ست عشان لبست هدوم فاضحه ( بنطلون ) ...
* ستين جلدة لإعلامية أعدّت حلقة "المجاهر بالمعصية" ...

تصنيف:تعذيب
تصنيف:قهر
ليونارد يولر

**ليونارد يولر** (15 ابريل 1707–18 سبتمبر 1783) كان عالم رياضيات و فيزيا من سويسرا عمل اكتشافات مهمه فى مجالات متنوعه زى حساب التفاضل والتكامل متناهى الصغر و نظرية المخططات و قدم برضه الكتير من المصطلحات الرياضيه . و اهم اعماله المشهوره كانت فى التحليل الرياضياتى ، زى مفهوم الدالة الرياضية و هو مشهور برضه بسبب اعماله فى مجالات الميكانيكا ، ديناميكا الموائع ، البصريات ، و علم الفلك .

## كتبه
thumb|الصفحة الأولى لكتاب لأويلر عنوانه ''Methodus inveniendi lineas curvas''  اللى قد يترجم الى : ''طريقة ايجاد الخطوط المنحنية''.

* عناصر من الجبر، يبتدأ ده الكتاب فى الجبر الاساسى بنقاش حوالين طبيعة الأعداد ويعطى مقدمة يسيرة الفهم الى الجبر، متضمنا صيغا لحلول متعددات الحدود.
* *Methodus inveniendi lineas curvas maximi minimive proprietate gaudentes, sive solutio problematis isoperimetrici latissimo sensu accepti* (1744). العنوان اللاتينى يترجم الى *طريقة ايجاد الخطوط المنحنية اللى ليها خصائص القيم القصوى او الدنيا, او الحلول لمسائل ذات محيط ثابت فى المعنى المقبول الواسع*.

## مصادر

تصنيف:مواليد 1707
تصنيف:وفيات 1783
تصنيف:سويسريين
تصنيف:علما
تصنيف:رياضيات
تصنيف:مكفوفين
البهنسا

**البهنسا** او **اوكسيرينخوس** (  ok-sih-RINK -əs ؛ ،(قبطى: ⲡⲉⲙϫⲉ or ⲡⲙ̅ϫⲏ)

يسار|تصغير| يعبد المجيد أو أوكسيرينخوس كإله
**أوكسيرينخوس** ،Oxyrhynchus تعنى الأنف الحاد، هيا مدينة مصريه، قبطية، قديمه فى صعيد مصر، وباللغة العربيه المصريه الحديثه بتتسما البهنسة، على بعد 160 كيلو متر من جنوب غرب القاهرة فى محافظة المنيا. تعتبر كمان موقع أثرى، و واحده من أهم الاكتشافات الأثريه . وتم التنقيب باستمرار عن المنطقة المحيطة بأوكسيرينخوس فى القرن العشرين ، مثمر ده التنقيب عن مجموعة هائلة من النصوص البردية، واللى تعود لالعصور البطلمية والرومانية فى تاريخ مصر. ومن ضمن النصوص المكشفة فى أوكسيرينخوس: مسرحيات ميناندر، مقتطفات من إنجيل توماس، ومقتطفات من أعمال إقليدس.
تصغير|الأسد الكاذب - متحف ألارد بيرسون
[تصغير| رسالة خاصة [لغه يونانى قديم|باللغة الإغريقية مكتوبة على البردى فى القرن التانى الميلادي، عُثر عليها فى أوكسيرينخوس، و نجمت الثقوب الموجودة فى الوثيقة عن عبث العثة.]]

وتقع اوكسيرينخوس غرب المجرى الرئيسى لنهر النيل على بحر يوسف ، و هو فرع ينتهى عند بحيرة موريس وواحة الفيوم . فى العصور المصرية القديمة ، كان فيه مدينة فى الموقع تسمى **بر مدجد** ،  اتسمت باسم المجد ، و هو نوع من أسماك الفيل النيلية يعبد هناك كالسمكة اللى أكلت قضيب أوزوريس . و كانت عاصمة إقليم الصعيد التسعتاشر.

## العصر البطلمى
يسار|تصغير|229x229بك| موقع أوكسيرينخوس فى مصر.
بعد غزو الإسكندر الاكبر لمصر سنة 332 قبل الميلاد، أعيد تأسيس المدينة كمدينة هلينستية تسمى **أوكسيرينتشوبوليس** ( Koinē Greek ). فى العصر الهلنستى ، كانت أوكسيرينخوس عاصمة إقليميه مزدهرة، وتالت اكبر مدينة فى مصر . و بعد تنصير مصر، اشتهرت بكثرة كنائسها وأديرتها . و تم تبجيل القديسين سيرينوس وفيلوكسينوس ويوستوس، و كانت لهم مزارات مخصصة لهم فى المدينة.

## العصر الرومانى
ظلت أوكسيرينخوس مدينة بارزة، رغم تراجعها التدريجى، فى الفترتين الرومانية والبيزنطية . من 619 ل629، خلال الفترة القصيرة من مصر الساسانية ، تلات برديات يونانية من أوكسيرينخوس تتضمن إشارات لكميات كبيرة من الذهب اللى كان من المقرر إرسالها لالإمبراطور.
## العصر العربى
كان فيه كمان مسجد خاص يسمى قبة السبع عوانس، واللى يقال أنه اتبنا لتكريم سبع فتيات قبطيات من أوكسيرينخوس انشقن وساعدن الجيوش الإسلامية تحت قيادة عمرو بن العاص ويتم تبجيلهن الايام دى لجهودهن فى غزو المدينة. وبما أن بلدة البهنسا تضم دلوقتى آلاف الأبنية التاريخية فى مذكرات الفتوحات، بما فيها قبور 5000 من أصحاب النبى وشهداء معركة البهنسا، البلدة يعتبرها السكان المحليون "" " البقيع فى مصر"،  واللى بقا محط اهتمام الكتير من السياح الأجانب خاصة من الدول الاسلاميه.
[يسار|تصغير|250x250بك| بردية تانيه من أوكسيرينخوس، بتاريخ 75-125 م. و هو يصف واحد من أقدم الرسوم البيانية [عناصر اوكليديس|لعناصر إقليدس .]]

## سبب التسميه

## مشاهير

## مصادر

* Parsons, Peter (2007). City of the Sharp-nosed Fish: Greek Lives in Roman Egypt. Orion. 

## المراجع

تصنيف:موقع اثرى
تصنيف:Coordinates on Wikidata
تصنيف:المنيا
تصنيف:محافظات مصر
فريد الدين العطار

** فرید الدین ابو حامد محمد عطار نیشابوری ** ( اتوفى حوالى 1230 )، شاعر فارسى بيعتبر من أعظم شعرا التصوف الاسلامى الفرس. اتلمذ فى التصوف على ايد الشيج نجم الدين كبرى. أبوه كان عطار ( طبيب ) فإشتغل كده بعد ابوه لكن ساب الشغلانه و فضل الإعتكاف للتأمل و كتابة الشعر. ليه منظومات كتيره اشهرها " منطق الطير " ، و " لسان الغيب " ، و "بندنامه " ،و كتاب مشهور اسمه " تذكرة الأولياء " اتكلم فيه عن عدد كبير من شيوخ الصوفيه.
## مصادر

تصنيف:صوفيه
تصنيف:صوفيين
تصنيف:شعرا فرس
تصنيف:وفيات 1230
تصنيف:نیشابوريين
تصنيف:شعرا ايرانيين
تصنيف:صوفيين النیشابوريين
تصنيف:متصوف مسلم
شعيب

**شعيب** هو واحد من الأنبياء العرب المذكورين بالاسم فى القرآن، مع الأنبياء العرب التانيين زى صالح، وهود، و إسماعيل ومحمد عليهم السلام. ويقال انه كان معروف من المسلمين الأوائل بأنه "الواعظ البليغ بين الأنبياء"، لأنه كان قد اتمنح موهبة وبلاغة فى لغته.

تصنيف:شخصيات دينيه
تصنيف:اسلام
تصنيف:انبيا و رسل بحسب المعتقد الاسلامى
عملية اتوبيس 405 تل ابيب القدس

تصغير|200بك|يسار

**عملية اتوبيس 405 تل أبيب القدس** هى عملية هجوم عملها عضو فى الجهاد الاسلامى الفلسطينى على اتوبيس مليان على طريق سريع من تل أبيب للقدس المحتلة بعد ما المسلح استولى على الدركسيون من السواق وحود بيه فى وادى فى منطقة قيرات يعاريم.

العملية اعتبرت أول عملية فدائية فلسطينية بغض النظر عن مرتكبها، عبد الهادى غنيم (25 سنة) ان اللى يعمل العملية الفدائية ميلبسش حزام ناسف واللى كان علامة مميزة للهجمات اللى كانت بعد كده فى الانتفاضة التانية، اللى عمل العملية نجا من الحادثة واتعالج من اصاباته فى مستشفى اسرائيلية، خد 16 حكم سجن مدى الحياة على تهم القتل، الخطف.

تصنيف:القدس
ويكيليكيس

130px|thumb|لوجو ويكيليكس.

**تسريبات ويكيليكس ** هى الوثايق السريه الامريكيه المتسربه اللى نشرها موقع **ويكيليكيس** (Wikileaks) فى نوفمبر 2010. بينت الوثايق حاجات كتيره فى سياسة الشرق الاوسط و الدبلوماسيه الحكوميه الخفيه المش معلنه للشعوب.

## لينكات خارجيه عن التسريبات
* العربية: وفقاً لـ"ويكيليكس"  واشينطون ترى فى مصر حليفاً "عنيداً ومتمرداً" ...
* اليوم السابع: ويكيليكس - قطر تستخدم "الجزيرة" لضرب استقرار مصر ... 
* اليوم السابع: "ويكيليكس"- برلسكونى حذر  واشينطون من هجوم إسرائيلى نووى ضد إيران ...
* الشرق الأوسط: ويكيليكس- المباحث الامريكية تبحث عن 3 قطريين لضلوعهم فى هجمات سبتمبر ...
* العربيه: قطر تستخدم "الجزيرة" كأداة مساومة فى مفاوضاتها مع الدول ...
* اليوم السابع: ويكليكس أكدت قوة مبارك ...
* اليوم السابع: ويكيليكس - مسئول يمنى يحذر الامريكيين من تسرب نووى فى بلاده...
* اليوم السابع : ويكيليكس- اسرائيل استهدفت مفاعلا نوويا سوريا قبل ما يصبح قابلا للتشغيل...
* العربيه: السودان- اتهام بـ"اختلاس" مليارات من عائدات النفط...
* المصرى اليوم : «ويكيليكس» معارضة امريكا لترشيح «حسنى» لـ«اليونسكو» بسبب عدائه لإسرائيل ... 
BBC عربى: ويكيليكس: مبارك قال للامريكيين انسوا الديمقراطية فى العراق ...
* اليوم السابع: ويكيليكس - سفير جزائرى يعرض خدماته على اسرائيل لنزع "النووى" ...
* اليوم السابع: ويكيليكس- اليمن تحذر  واشينطون من سقوط مواد مشعة فى يد الإرهابيين...
* العربية : ويكيليكس": قطر تمنح امريكا قاعدة "الكتير" مجان وتمولها بنسبة 60% ...

تصنيف:انترنت
لستة العمليات الانتحاريه الفلسطينيه

دراسة اتعملت فى 2007 عن العمليات الانتحاريه الفلسطينية امدح "الانتفاضة التانية" (من سبتمبر 2000 لغاية اغسطس 2005) لقت ان 39.9% من العمليات عملوها حماس و 25.7% عملوها حركة الجهاد الاسلامى و 26.4 عملوها فتح و 5.4% عملوها الجبهة الشعبية لتحرير فلسطين و 2.7% عملوها منظمات تانية.

العنوان اللى استخدم فى اللستة: عمليات متعمدة ناجحة عملوها جماعات فلسطينية مسلحة ضد مدنيين وضد اعضاء فى قوات الامن باستخدام مفجرين استشهادين او طريق تفجير تانية شبهها.

## عمليات 1993 (1 تفجير)

## 1994 (5 تفجير)

## 1995 (4 تفجير)

## 1996 (4 تفجير)

## 1997 (3 تفجير)

## 1998 (2 تفجير)

## 1999 (2 تفجير)

## 2000 (5 تفجير)

## 2001 (41 تفجير)

تصنيف:تفجيرات
ستينج

**ستينج** بالميلاد جوردون ماثيو توماس سامنار هو مزيكا مغنى و كاتب اغانى ، مناضل ، و محسن انجليزى.

## حياته
ستينج من مواليد وم 2 اكتوبر سنة 1951.

## لينكات برانيه

* 

## مصادر

تصنيف:فايزين ايمى پرايم تايم
تصنيف:ناس لسا عايشين
تصنيف:فايزين جايزة جرامى
تصنيف:ممثلين افلام انجليز
تصنيف:ممثلين رجاله انجليز فى قرن 20
تصنيف:مواليد 1951
تصنيف:مغنيين-كتاب اغانى
تصنيف:مزيكا نيو ويڤ
روبيرت جانيه

**روبيرت جانيه** (*Robert Mills Gagné*)، باحث سيكولوجى وبروفيسور وعالم امريكى كبير ، بيعتبر من علما النفس التجريبيين البارزين ، اكتسب خبره فى بحوث التعلم و بعدين اهتم بمشكلات التدريب العسكريه الحربيه ، و مشكلات التربيه من سنة 1916 ، و اهتم بتحليل الشغل و التصنيف كمدخل لنظريته فى التعليم و تصميمه فى كتابه (شروط التعلم 1966 ) . جانييه بيعتقد ان التعليم جانب مهم من جوانب التربيه ، و بيهتم بضرورة التخطيط للعمليه التعليميه ، و ان يكون الشغل مايكونش ارتجالى لكن منظم ، و بيهتم بالظروف الداخلية للمتعلم والظروف الخارجيه اللى تسهل تحقيق الاهداف التربويه والتعليميه

**وأنماط التعلم عند جانيه تمن أنماط (مرتبة تصاعديا) هى:**

1- التعلم الاشاري

2- تعلم المثير – الاستجابة

3- تعلم التسلسل الحركي

4- تعلم الارتباط اللفظي

5- التعلم التمييزي

6- تعلم المفهوم

7- تعلم القاعدة او المبدأ

8- تعلم حل المشكلات

**ويتكون نموذج جانيه التدريسى من تسع خطوات تدريسية وهي:**

جذب انتباه المُتعلم، تعريفه بالاهداف، استرجاع التعلم السابق، تقديم المحتوى، تزويد المتعلم بالتوجيه، تحفيز اداء المتعلم، تزويد المتعلم بالتغذية الراجعة، تقويم اداء المتعلم، تحسين الاحتفاظ بالتعلم وانتقال اثره.

تصنيف:مواليد 1916
تصنيف:وفيات 2002
احمد الهوان

**احمد محمد عبد الرحمن الهوان** او جمعة الشوان عميل المخابرات العامه المصريه و بيعتبر من أهم العملاء فى صراع المخابرات المصرى الإسرائيلى.

## حياته
احمد الهوان من مواليد 1يوليه 1937 السويس بمصر , اضطر للهجره من السويس هو و أمه و أخوه و مراته بعد نكسه يونيه 1967 بسبب القصف الإسرائيلى و تدمير لنش صغير بيملكو.

سافر اليونان لمقابله رجل أعمال هناك بيملك الشحن و مديون للهوان بـ 2000 جنيه, حاولت الموساد تجنيده لصالحها و بعتتو بريستول بانجلترا و طلبو منو يرجع مصر و يجمع معلومات و يبعتهالهم, لما رجع مصر حس بالموضوع و بلغ المخابرات المصريه اللى طلبت منو يستمر فى اللعبه مع الموساد من خلال تزويدهم بالمعلومات المضلله اللى بيزوده بيها جهاز المخابرات المصريه بين 1967 و 1973 و اللى كان ليها اثر كبير فى نجاح خطه "الخداع الاستراتيجى" المصريه اللى حققت انتصارات اكتوبر.

عادل إمام جسد دوره فى مسلسل** [[دموع فى عيون وقحه (مسلسل)|دموع فى عيون وقحة]]**

## وفاته
اتوفى يوم 1 نوفمبر 2011 فى مستشفى وادى النيل بالقاهره بعمر 72 سنه بعد صراع طويل مع المرض و اتصلى عليه يوم 2 نوفمبر 2011 فى جامع الوفاء بمنطقه حدايق القبه.

تصنيف:مواليد 1937
تصنيف:وفيات 2011
تصنيف:جواسيس مصريين
تصنيف:سوايسه
كارمل مور

**كارمل مور** (Carmel Moore) (19 يونيه 1985 -) ممثلة بورنوجرافية بريطانية من اصل ايرانى ، اسمها الحقيقى نسرين علوى (Nasrin Alavi)

## نشأتها
right|thumb|250px|كارمل مور
اتولدت كارمل مور يوم 19 يونيه 1985 فى مدينة ايستبورن فى مقاطعة ايست ساسكس فى انجلترا ، اشتغلت فى الاول موديل عريان و ممثلة

## شغلها
فى سنة 2005 سافرت كارمل مور  لامريكا واستقرت فى مدينة لوس انجليس فى ولاية كاليفورنيا ، وفى نفس السنة دخلت فى مجال البورنوجرافيا بعدما اتعاقدت مع شركات Bang Bros و Brazzer و Reality Kings و Digital Playground المتخصصة فى انتاج الافلام البورنوجرافية

كارمل مور مثلت اكتر من 100 فيلم بورنوجرافى اشهرهم Hug a Hoodie و Swallowed 2 و Virtual Sex with Carmel Moore و Dangerous Dykes و Bad Girls 4

## اعتزالها
فى سنة 2011 اعتزلت كارمل مور شغلها فى مجال البورنوجرافيا

## جوايز
كارمل مور كسبت جايزة 2007 UK Adult Film and Television Award احسن ممثلة عن دورها فى الفيلم البورنوجرافى Hug a Hoodie

http://www.carmelmoore.co.uk
http://everipedia.org/wiki/lang_en/Carmel_Moore
http://www.boobpedia.com/boobs/Carmel_Moore
http://www.wikiporno.org/wiki/Carmel_Moore
http://de.pornopedia.com/wiki/Carmel_Moore
http://www.freeones.com/carmel-moore/profile
http://www.imdb.com/name/nm2438077
http://www.iafd.com/person.rme/perfid=carmel_06/gender=f/carmel-moore.htm
http://www.adultfilmdatabase.com/actor.cfm?actorid=43598

## مصادر

## لينكات برانيه
* 

تصنيف:ممثلات بورنوجرافيات
تصنيف:موديلات عريانة
تصنيف:رقاصات استربتيز
تصنيف:ممثلات شبقيات
تصنيف:ممثلات بورنوجرافيات سحاقيات
تصنيف:بريطانيين ايرانيين
تصنيف:بريطانيين عاشو فى امريكا
تصنيف:ممثلات بورنوجرافيات انجليزيات
تصنيف:ممثلات بورنوجرافيات بريطانيات
طاوله

270px|thumb|طاولة فى لبنان.

**الطاوله** (شش بش) لعبة مشهوره جدا فى الشرق الأوسط و ايران. بتتكون من لوح خشب او صندوق خشب ممكن يكون متزخرف و مطعم بالصدف او بحتت خشب غاليه من الأبنوس، و أقراص (قشاط) عاج او بلاستيك او خشب بلونين مختلفين عددهم (15) من كل لون و زهرين طاوله سداسيين.

بتتلعب بطرق كتيره بين متباريين واشهر طريقة لعب فى مصر هى (محبوسه).

تصنيف:العاب
سان چست

thumb|200 px

**لويس انطوان ليون دى سان چست** ( ) , المعروف باسم سان چست , ثورى و قائد عسكرى و سياسى فرنساوى شارك فى الثوره الفرنساويه. اتولد ف 25 اغسطس 1767 و اتوفى ف 28 يوليه 1794. كان من اكبر حلفا روبيسپيير و شاركه الحكم , كان عضو مهم فى حزب الجاكوبيين الثورى المتطرف اللى كان بيحكم وقتها و كان من المسؤلين فى فتره حكم الارهاب. اتعدم ب الجيلوتين مع روبيسپيير و بقية المسؤلين ف فترة حكم الارهاب بعد احداث ثيرميدور.كان عنده وقت ما اتعدم 26 سنة بس
## مصادر

تصنيف:وفيات 1794
تصنيف:ناس عاصروا الثوره الفرنساويه
تصنيف:فرنساويين
تصنيف:سياسيين فرنساويين
احداث ثيرميدور

**احداث ثيرميدور** او "الثوره على روبيسپيير" كانت ثوره على النظام اللى ماسك الحكم فى وقت الثوره الفرنساويه و كانت ضد حكم الارهاب حصلت فى سنة 1794 . بعد السيطره على الحكم طلع قرارات باعدام كل المسؤلين عن حكم الارهاب و على اول اللسته روبيسپيير و سان چست و منعت حزب الجاكوبين و لغت قوانين الحكومه القديمه كان عاملها . الاحداث دى خلصت على المرحلة التانيه من الثوره الفرنساويه اللى كان التيار الثورى المتطرف بقيادة الجاكوبين مسيطر على الحكومه و على كل حاجه فى فرنسا.الثوره دى حصلت فى 27 يوليه 1794 ( 9 ثيرميدور من السنة 2 بالتقويم الفرنساوى الثورى ).
## الوضع قبل الاحداث
بقى حزب الجاكوبين مسيطر على كل حاجه فى فرنسا بعد ما قضى على معظم المعارضين ليه , و بقى روبيسپيير اقوى سياسى فى فرنسا و مسيطر على كل حاجه ( بعد اغتيال جان بول مارات و اعدامه لزميله دانتون , بعد ما عارض شويه من افكاره و قال ان حكم الارهاب قضى دوره و لازم يوقف ), و اعدامه سياسين كبار تانين من احزاب تانيه و من حزب الجاكوبين نفسه عشان شاف انهم بيرجعو الثوره و كانو مختلفين معاه.
## المؤامره على روبيسپيير
300px|thumb|left|اعدام روبيسبير.

زاد عدد المعدومين فى فرنسا لحد ما وصل عددهم فى ست اسابيع بس لست الاف واحد. و كان روبسپير بيروح البرلمان كل مرة يقول اسامى ناس بيتهمهم انهم اعداء الثوره ويروح عادمهم تانى يوم. و بقى متسلط وديكتاتور بشكل مش طبيعى بعد ما كان بيطالب بالديموقراطيه. و فى مره دخل البرلمان و قال ان معاه لسته جديده باسامى اعداء الثوره بس مرداش يقرا الاسامى , وقتها اللى اتبقى من مؤيدينه و زماليه خافوا ليكون ناوى يعدمهم هما كمان زى ما عمل مع دانتون وناس تانيه كتيره وقالوا كفايه كدا قوى وراحوا منظمين لمجموعات من المعارضين اللى كانو بينظموا انقلاب و اتجمعوا فى يوم 9 ثيرميدور (الموافق 27 يوليه 1794 ) و راحوا قابضين عليه وعلى المساعدين بتوعه و المسؤلين فى الحكومة و اعضاء فى حزب الجاكوبين .
## قرارات الاعدام
بعد السيطره على الحكم و القبض على روبسيبير طلعت قرارات اعدام ليه و ل21 من المسؤلين فى فترة حكم الارهاب فى 10 ثيرميدور (28 يوليه 1794 ) و اتعدموا كلهم ب الجيلوتين فى ميدان عام قدام الناس.

تصنيف:ثوره فرنسيه
تصنيف:تاريخ فرنسا
احمد ادم

**احمد ادم** (15 مايو 1958 -) ممثل مصرى كوميدى ، اسمه بالكامل احمد السيد محمد آدم

## نشأته
اتولد احمد ادم يوم 15 مايو 1958 فى حى محرم بك فى الاسكندريه ، موهبته ظهرت بدرى وده اللى خلاه اشترك فى مسرح الطفل فى الاسكندريه ، بعد كده زى مع فرق الهواة واشترك فى فريق التمثيل بتاع كلية التجارة جامعة اسكندريه اللى استمر فى دراسته فيها لغاية لما خد شهادة البكالوريوس ، ومن هنا ابتدا ياخد ادوار فى المسرح والتليفزيون

زادت شهرة احمد ادم لما قدم شخصية القرموطى فى مسلسل سر الارض

## اعماله
### فيلموجرافيا

* شعبان الفارس
* لامؤاخذة يادعبس
* ولا فى النية أبقى
* شجيع السيما
* الرجل الابيض المتوسط
* معلش احنا بنتبهدل
* صباحو كدب
* فيلم هندى
* المنسى
* هو فيه ايه

### مسرحيات

* البلدوزر
* بعد كل مجنون ست
* الهمجى
* عطية الارهابية
* البعبع
* فيما يبدو سرقو عبده
* حوده كرامة
* ربنا يخلى جمعة
* برهومة وكلاه البرومة
* المهزوز

### مسلسلات

* سر الارض
* سنبل بعد المليون
* حياة الجوهرى
* القرموطى فى مهمة سرية
* حياتى انت
* الفوريجى

### برامج
* بنى آدم شو

## مصادر

## لينكات برانيه
* 
* 

تصنيف:ممثلين مصريين
تصنيف:مسرحيين مصريين
تصنيف:كوميديانيين مصريين
تصنيف:اعلاميين مصريين
تصنيف:خريجين جامعه الاسكندريه
تصنيف:اسكندرانيه
تصنيف:ناس من محرم بك
تصنيف:مصريين ضد ثورة 25 يناير
اوساسكو

**اوساسكو** ( Osasco) هى مدينه كبيره فى برازيل فى ولاية ساو باولو. وصل عدد سكانها سنة 2009 لـ 718,646 واحد.
## لينكات برانيه
* حكومه اوساسكو
* Osasco Brazil

## ببليوجرافيا
* SANAZAR, Hirant. *Osasco - Sua história, sua gente*. Osasco: ed. do autor, 2003.
* FAVARÃO, Mazé (apres.). *Osasco conta sua história através dos bairros*. Osasco: Secretaria de Educação, 2007.
* METROVICHE, Eduardo (org.). *Osasco - Um século de fotografia*. Osasco: Maxprint Editora, 2007.
* PAVÃO, Lucas. *Memórias...Algumas histórias de Lucas Pavão na antiga Vila de Osasco*. Osasco: Edifieo, 2010.

## نوتات

تصنيف:مدن البرازيل
عيلة مينج

**اسرة مينج** هى عيله حكمت الصين من سنة 1368 لحد سنة 1644.
## الحكم
فترة الحكم دى كانت مابين غزوين اجنبيين ، قبل ما تقوم الاسره سبقتها امبراطورية المغول و بعد نهايتها حكمت بعدها اسرة مانشو. الحكام المينجيين رجعوا المؤسسات التقليديه ، زى الخدمه المدنيه اللى كان المغول وقفوا الشغل بيها وقت حكمهم للصين و اتوسعت السلطة الصينيهلمونجوليا و كوريا و جنوب شرق اسيا و جزر ريوكيو.
## اسم
كلمة " مينج " الصينيه معناها " الشرق ". فترة حكم اسرة مينج كانت فتره مهمه فى تاريخ الصين و و اذدهرت فيها الفنون. مهندسين اسرة مينج هما اللى بنوا القصر الامبراطورى الموجود فى منطقة " المدينة المحرمه " فى بيينج و اللى لسه مبانيه موجوده لحد النهارده ، و صنع الفنانين الأوانى الخزفيه والبرونزيه، و وصل التجار الاوروبيين للصين لأول مره.
## لينكات برانيه
* 
## مصادر

تصنيف:تاريخ الصين
تصنيف:عيلات مالكه
ثدى

**الثدى** هو عضو زوجى فى جسم القرديات Primates زى النسناس و الانسان و الغوريلا و غيرهم على يمين و شمال منطقة الصدر ، فى النتايه بيحتوى على الغدد الثدييه اللى بيخرج منها لبن بيرضعه المولودين للتغذيه

## التكوين
right|thumb|250px|تشريح الثدى
الراجل و الست هما الاتنين بيتكون فيهم الثدى من نفس الخلايا الجنينيه . كل ثدى بيتكون من خمستاشر لعشرين فص ، والأنسجة الدهنية تحت الجلد اللى بتغطى فصوص الثدى بتعمل حجمه و شكله لكن فى سن البلوغ الهرمونات الجنسيه الإستروجين بتكبر ثدى النتايه على عكس الدكر و نتيجه لكده ثدى الست بيبقى اكبر من ثدى الراجل

## هرمونات
خلال فترة الحمل ، الثدى عند الست بيستجبب لتفاعل معقد من الهرمونات اللى بتسبب تكبير علشان انتاج اللبن . تلات هرمونات الاستروجين و البروجستيرون و البرولاكتين ، بتتسبب تغيير ف أنسجة الثدى و الرحم خلال الدورة الشهرية

## الوظيفه
ثدى الست ليه برضو وظيفة تانيه هى أنه بيحفز الراجل جنسيا فى المجتمعات اللى بيتغطى فيها الصدر زى فى المجتمعات الحديثه ، صدر الراجل ككل ممكن يحفز الست جنسيا

## امراض
الثدى ممكن يتصاب بأمراض من اخطرها سرطان الثدى اللى ممكن يصيب الست و الراجل ، لكن نسبته اعلى عند الستات

## مصادر

تصنيف:ثدى
تصنيف:الجهاز الجنسى الانثوى
تصنيف:طب
تصنيف:بيولوجيا
نواضر الايك فى معرفة النيك

thumb|300px|كتاب نواضر الأيك فى معرفة النيك عن الجنس و اوضاعه.
**نواضر الأيك فى معرفة النيك** ، كتاب ينسب للإمام و المؤرخ الكبير جلال الدين عبد الرحمن السيوطى (1445 - 911) اتكلم فيه عن الجنس و الاوضاع الجنسيه و ازاى الراجل و الست يغروا و يهنوا بعضهم. الكتاب اضافة لقيمته التاريخيه و اللغويه بيوضح ان مصر فى العصور الوسطانيه ما كانتش منغلقه و مكبوته و بتعانى من التابوهات زى ماحد ممكن يتصور ، و دليل كده ان شيخ و فقيه وامام كبير بيعتبر عند العامه ولى كتب ببساطه عن الجنس و استخدم لغه مفتوحه و واضحه من غير تعقيدات و ان التثقيف الجنسى كان حاجه طبيعيه فى المجتمع و ماهواش عيبه و بيدل على كده ان مفيش حد انتقده فى عصره. من ناحيه تانيه، رغم ان الكتاب عمره اكتر من 500 سنه لكن بيتكلم عن الرجاله و الستات بطريقه متكافئه و بيصور المتعه الجنسيه على انها حاجه متبادله بين الطرفين مش لطرف على حساب طرف و ما بيصورش الراجل فى مكانه اعلى من الست. ده بيعكس مكانة الست فى مصر فى العصور الوسطانيه. الست المصريه فى العصور دى ، و هى عصور حكمت فيها مصر واحده ست هى شجرة الدر ، ماكانتش منغلقه او منزويه لكن كانت ليها مكانه محترمه فى المجتمع المصرى و كانت هى المسئوله عن بيتها و بتديره من غير تدخل الراجل. من اسماء الستات اللى كانت منتشره أياميها أسامى زى " ست الكل " و " ست الناس " و " ست الخلق " والست المصريه كانت بتخرج تتفسح و تشترى احتياجاتها من الاسواق و كانت بتكلم البياعين الرجاله و تهذر معاهم و تساومهم بطريقه عاديه ، و ساعات جوزها كان بيروح معاها و يسيبها تتسوق براحتها و يروح هو يشترى احتياجاته ، و العاده ان الست المصريه هى اللى كانت بتشترى لجوزها هدومه. و فى العاده الراجل ما كانش بيقدر يمنع مراته من الخروج للتسوق و لو حصل " لوقع التشويش بينهما، و يئول الامر الى الفراق " زى ما كتب المؤرخ ابن الحاج.

الكتاب ملحق لكتاب تانى كان كتبه السيوطى بعنوان " الوشاح فى فوائد النكاح ".
## بيتكون الكتاب بعد المقدمه من كذا فصل هى
* لذات الدنيا
* فى دواء علة الجوى
* المعروف من الجماع
* حالات الجماع
* حركات الذكر فى الفرج
* انواع الوطء
* نكاح الخصى
* احليل الرجل و فرج المرأه
* احليل الرجل
* فرج المرأة ثلاتة انواع
* ميه المرأة والرجل
* فى حظوة الستات
* فى انزال المرأة
* فى حيل الجماع
* فى اقسام الوطء
* فى تاريخ ابن عساكر
* من امثال العوام
* من خطب العلماء
* فى وصف الذكر والكمرة
* فى صفات الجماع
* فى الإضطجاع (ثلاث طرق)
* فى الجلوس (طريقتين)
* فى القيام(ثلاث طرق)
* فى الإستلقاء (سبع طرق)
* فى الإضطجاع (سبع طرق)
* فى الإنبطاح (ثمان طرق)
* فى الإنحناء (سبع طرق)
* فى القيام ( تسع طرق)
* فى القعود (ثمان طرق)
* فى انواع اخرى ( منها فقس البيض )
* فى انواع القبح (قصايد جنسيه)

## مصادر
* الإمام الحافظ جلال الدين عبد الرحمن السيوطى، نواضر الايك فى معرفة النيك، تحقيق طلعت عبد القوى، دار الكتاب العربى، دمشق.
* ابن الحاج، المدخل الى الشرع الشريف، مكتبة دار التراث ،القاهرة
* علاء طه رزق ، دراسات فى تاريخ عصر سلاطين المماليك، عين للدراسات والبحوث الانسانية والإجتماعية، القاهرة 2008

## شوف كمان
* الروض العاطر فى نزهة الخاطر
* السيوطى

تصنيف:جنس
تصنيف:كتب
بديعه صادق

**بديعه محمد صادق** مطربه اشتهرت فى الأربعينات و الخمسينات اتولدت فى 22 اغسطس 1923 فى مدينة ملوى فى محافظة المنيا فى صعيد مصر أبوها الملحن محمد صادق كان المدير الفنى لفرقة فوزى منيب .

امها كانت بتروح مع ابوها فى رحلاته الفنيه و عشان كده اشتغلت فى الفن. رقصت بديعة هيا عندها 4 سنين و بعدين سابت الرقص للغنا ، وتولاها زكريا احمد ، وعلمها لغنا، وسمعها من النغمات الكثير ، وعملت فى فرقة بديعة مصابنى ، وقدمت استعراضات خفيفة والمونولوجات الفكاهية ،وعملت وتجولت مع فرق استعراضيه تانيه فى كل البلادالعربية زى فرقه على الكسار و فرقه حسين المليجى اللى بقت مع الوقت "فرقه بديعة صادق"

اتجوزت من الفنان عبد الغنى النجدى ، و كان يكتب الاسكتشات والمسرحيات لفرقة بديعة ، ولها منه ابن واحد خالد اللى عايش دلوقتى فى سيدنى باستراليا لكن انفصلت من عبد الغنى النجدى, واتجوزت بعده من الموسيقار احمد على سنة1952 وخلفت منه 5 ابناء هم احمد وطاهر وبديعة وناصر و إسماعيل.

اشتغلت بالإذاعة مطربة ، و كانت بتقدم وصلتين كل شهر لغاية ماأعجب بصوتها محمد عبد الوهاب فقدمها معه فى فيلمه "يوم سعيد" ، وغنت له لحن ما أحلاها عيشة الفلاح ، لكن اسمهان لجأت للقضاء لأنها صاحبة الاغنية الاصلية ؛ فاضطر محمد عبد الوهاب لتقديم الاغنية على أسطوانة فى الفيلم ، بصوت أسمهان وبطريقة الدوبلاج تغنى بديعة ( بلاى باك ) .

اشتغلت بديعة برضه فى السينما وغنت ، بصوتها وصورتها فى فيلم تحت السلاح سنة1940 ، وغنت بصوتهابس فى فيلم "سى عمر" 1941سنة وفيلم ليلة الحظ سنة1945 وفى الفيلم الخامس "ابن الشرق" غنت بصوتها وصورتهاسنة 1947 ، واشتغلت برضه وغنت فى مسرحية "العشرة الطيبة" فشاركت الغنامع عبد الغنى السيد و شهر زاد .
 
قدمت كل الوان الغنا من الأدوار والطقاطيق والقصايد والأوبريتات زى "الدندورمة" و"مسعود الحطاب" و"عاشقة النيل" وبرضه الاغنيات الوطنية والعاطفية ولها روائع فى الاعمال الشعبية زى اغنية الافراح **يا محلى جمالك يا عروسة**.

ومن اشهر اغانىها بالإذاعة "يا ما أحلى جمالك ياعروسة" وهى من تأليف محمود فهمى ابراهيم ومن تلحين زوجها التانى عازف الكمان احمد على ، وغنت من ألحان عزت الجاهلى وعبد العظيم محمد وعبد الحليم نويرة ورياض البندك ومحمد صادق .

سافرت فى أواخر الستينات للكويت مع جوزها اللى اشتغل فى الإذاعة الكويتية ، وغنت هناك . ولها أخت اخت كانت بتغنى برضه هيه كوكب صادق ام الممثلة اسعاد يونس ، واعتزلت وعمرها 70 سنه فى بداية التمانينات و رجعت واستقرت فى مصر فى بداية التسعينيات من القرن اللى فات. من اعمالها المعروفة دورها فى الصورة الغبعيده : "الدندرمة"

|اتوفت الفنانة فى 7 يناير 2010

## فيلموجرافيا

**تمثيل**

1. عبيد المال
فيلم 1953

2. ابن الشرق
فيلم 1947

3. خاتم سليمان
فيلم 1947

4. ليلة الحظ
فيلم 1945

5. سى عمر
فيلم 1941 شاركت بصوتها

6. يوم سعيد
فيلم 1940

7. بعد الستار
فيلم 1937 غناء

**مزيكا**

1. الريف الحزين
فيلم 1948

**مسرحية**

* العشرة الطيبة

**اوبريتات**
 
* الدندورمة
* مسعود الحطاب
* عاشقة النيل

## اشهر اغانيها

* ارض بلادى
* هلت دموع العين
* يا محلا جمالك يا عروسه
* محلاها عيشة الفلاح
* الجواب - بدون مزيكا
* الله اكبر
* الدندورمة مع سعاد مكاوى و ابراهيم حموده
* حب ايه
* اشغل قلبك بغرام تانى
* الزفة من فيلم خاتم سليمان
* دور العفو يا سيد الملاح
* بعد الخصام بدون مزيكا
* يا منصفا فى الورى المظلوم من ظالم من اوبريت عاشقة الليل
* شباك الحبايب أهو نور وانفتح
* الربيع
* شهر السجود
* بعد كل ده التقيك كده
* مبروك يا أمى
* سلو الكاعب الحسناء

تصنيف:مواليد 1923
تصنيف:وفيات 2010
تصنيف:مغنيات مصريات
تصنيف:ممثلات مصريات
تصنيف:منياويه
تصنيف:ناس من ملوى
مترو ساو باولو

thumb|left|250px|upright|خريطة لمترو ساو باولو

**مترو ساو باولو** هو اسم نظام المترو فى المدينة ساو باولو. اكبر مدينة برازيل. ويعتبر نظام المترو الاكثر حداثة للامريكتين, لكن مداها صغير جدا بالمقارنة مع غيرها من المناطق المركزية فى العالم ، والمحطات و60 كم 69. الايام دى على توسيع نظامها.

## تاريخ

تصنيف:ساو باولو
ليسيه الحرية

مدارس ليسيه الحريه ** Lycée La Liberté** زى فى مصر الجديده و فى باب اللوق و فى اسكندريه و فى بورسعيد  من اعرق المدارس فى مصر  مدارس علمانيه فرنساويه تبع حكومة فرنسا و افتتح الملك فاروق مدرسة مصر الجديده ( هليوبوليس) سنة 1937 و زى باقى المدارس الفرنساوى فى الوقت دا كانت الدراسه فيها بالفرنساوى و لكن من سنة 1961 لما أممها جمال عبد الناصر بقا نظام التعليم فيها زى المناهح المصريه لكن مع شوية فرنساوى.

تصنيف:مدارس مصريه
كلية النصر للبنات

**كلية النصر للبنات** ( المعروفة قبل 1956 باسم "English Girls College") و معروفة لحد دلوقتى باسم الE.G.C.افتتحت المدرسه فى سنة 1935 و بتعتبر من اقدم و اعرق المدارس فى اسكندريه , المدرسه موجوده فى منطقة الشاطبى فى اسكندريه.فى يوم 27 ديسمبر 2010 قرر وزير التربيه و التعليم المصرى احمد زكى بدر فى خطوة مفاجأة ومش متوقعه و قبل امتبارات نص السنه بتأميم المدرسه , و مدارس تانيه قديمه و فى نفس المنطقه و ليها اسم زى الE.B.S و الليسيه , و تحويلها لمدرسه تجريبيه. القرار دا ضايق ناس كتير من خاريجين المدرسه و الطلاب و اولياء امورهم و نظموا وقفات احتجاجيه بشكل شبه يومى و مظاهرات و رفضوا قرار الوزير .

## اشهر الخريجات و الخرجين
* الملكة صوفيا ملكة اسبانيا.
* مروة الشربينى

تصنيف:مدارس اسكندريه
تصنيف:مدارس مصريه
تصنيف:مبانى اسكندريه
الحضاره القبطيه

left|150px
* التاريخ القبطى
* الفن القبطى
* المتحف القبطى
* اللغة القبطية
* الكنيسة القبطية الأرثوذكسية
* المركز الثقافى القبطى
* مدرسة الاسكندريه اللاهوتيه
* الكليه الأكليريكيه
* القاهره القبطيه
* ليستة بطاركة اسكندريه

تصنيف:تاريخ مصر القبطيه
تان تان

**تان تان** (بالفرنساوى *Tintin*) هو شخصيه خياليه من سلسلة الروايات المشهوره مغامرات تان تان للمؤلف و الرسام البلچيكى هيرچيه.

## تانتان Tintin
تانتان Tintin صحفى مغامر يبحث عن حل القضايا الصعبه بمساعدة صاحبه كابتن هادوك المشهور بعشقه للخمره و البروفيسور تورنسول الدايم السرحان و الكلب " ميلو " Milou
* بالانجليزى Tintin يتنطق تينتين
* مجلة سمير فى مصر سمته تم تم لكن مجلة تان تان فى مصر سمته تان تان

## ميلو Milou
* ميلو بالفرنساوى Milou كلب ابيض
* فى الانجليزى سموه Snowy
* فى مجلة سمير احتفظو باسم ميلو

## كابتن هادوك Haddock
كابتن هادوك Haddock بحار بيدخن پايپ و بيشرب خمره باستمرار و فى نفس الوقت ريس جمعية مكافحة الخمره
* فى الانجليزى احتفظو باسمه Haddock
* فى مجلة سمير فى مصر احتفظو باسمه هادوك

## تورنسول Tournesol
* تورنسول بالفرنساوى يعنىsunflower بالانجليزى يعنى عباد الشمس بالمصرى
* بروڤسير سرحان و مش بيسمع كويس بيعتمد علا پندول فى اتخاذ قراراته
* فى الانجليزى سموه بروفسور كالكولوس
* اخترع اجهزه زى سلاح موجات فوق صوتيه و غواصه يركبها واحد بس و صاروخ للقمر

## دپونت و دپوند Dupont et Dupond
دپونت و دپوند Dupont et Dupond اتنين مخبرين خيبانين شكل بعض مفيش فرق بينهم غير شكل الشنب . فى الانجليزى سموهم Tomson and Tompson . فى مجلة سمير سموهم تيك و تاك.

## فى مصر
فى مصر مغامرات ”تان تان“ كانت بتتنشر فى "مجلة سمير"
* سمو تانتان Tintin "تم تم". فى مجلة سمير
* سمو دبونت و دبوند Dupont et Dupond تيك و تاك فى مجلة سمير
* صدرت فى مصر سنة 1971 مجله تان تان مترجمه لفتره. احتفظت باسم تان تان بدل تم تم فى مجلة سمير

## صور

thumb|right|The Tintin Shop in Covent Garden

## شوف كمان
* مغامرات تان تان

## وصلات برانيه
* '''موقع تان تان'''

## مصادر

تصنيف:كوميكس
تصنيف:شخصيات خياليه
2011

**2011** هيا سنه بسيطه فى التقويم الجريجورى ابتدت يوم السبت 1 يناير 2011 و الامم المتحده عينت 2011 السنه الدوليه للغابات و السنة الدوليه للكيميا.

## احداث
### يناير
* 1 يناير - عملية ارهابيه حصلت فى مدينة اسكندريه. مصر وسط الاحتفالات بليلة راس السنه. بعد حلول السنه الجديده بعشرين دقيقه.
* 1 يناير—بداية رئاسة المجر مجلس الاتحاد الأوروبى.
* 1 يناير -- استونيا تنضم لمنطقة اليورو.
* 1 يناير -- ليتوانيا مسكت رئاسة منظمة الامن والتعاون فى اوروبا.
* 25 يناير—قيام ثورة 25 يناير فى مصر.

### فبراير
* 11 فبراير—قرر حسنى مبارك انه يسيب منصب رئيس جمهورية مصر.

### اغسطس
* 3 اغسطس—ابتدت فى مصر محاكمة الرئيس المصرى السابق حسنى مبارك.

## وفيات
* 10 فبراير - الفريق سعد الدين الشاذلى قائد عسكرى مصرى.

## مصادر

2011
تصنيف:قرن 21
تصنيف:سنين
يوانس التاسع (بابا اسكندريه)

[thumb|170px|left|[الكنيسه المعلقه كانت مقر بابا اسكندريه. ]]

**البابا يوأنس التاسع ** ( يوحنا التاسع ) ( اتوفى 3 برموده 1043ش / 1328م ) بابا اسكندريه و بطريرك الكرازه المرقسيه نمره 81 من سنة 1320 لسنة 1328. فى عهده حصلت فتنه دينيه كبيره فى مصر سنة 1321.

بعدة وفاة البابا يوأنس التامن ( يوحنا التامن ) بأربع تشهر اجتمع المجمع و انتخبه و كان اياميها عايش فى جهة نفيسه فى المنوفيه ، فإتنصب بطريرك فى شهر بابه سنة 1037ش (1321م) فى فترة حكم الملك الناصر محمد بن قلاوون التالته و أخد اسم يوأنس التاسع. طوالى بعد ما انتصب قامت فتنه دينيه فى القاهره ما بين متعصبين مسلمين و مسيحيين و اتهدت كنايس و اتحرقت جوامع و اتقبض على رهبان من دير البغل فوق جبل طره فإستدعاه القاضى كريم الدين عشان يقوله على موضوع الرهبان المتهمين فراحله بالليل و الهوجه اللى فى القاهره هاديه و حكاله كريم الدين عن اللى حصل فزعل و قاله " سفهائنا عملوا زى سفهائكم ".

يوأنس التاسع كان بابا طيب و مسالم قضى مدة رياسته فى فتره مليانه حوادث طائفيه. اتوفى فى 3 برموده 1043ش (1328م) بعد ما إترأس الكنيسه القبطيه لمدة 6 سنين و 5 تشهر و 22 يوم. بعد وفاته بأربعه و تلاتين يوم انتخب المجمع راهب من دير البغل هو بنيامين التانى.
## شوف كمان
* ليستة بطاركة اسكندريه
100 px|center

## مصادر
* القلقشندى : صبح الأعشى فى صناعة الإنشا، دار الفكر، بيروت 1988.
* منسى يوحنا : تاريخ الكنيسة القبطية، مكتبة المحبه، القاهره 1983.
* المقريزى: السلوك لمعرفة دول الملوك، دار الكتب، القاهرة 1996.

100 px|center

تصنيف:اقباط
تصنيف:غرباويه
لوزان

**لوزان** مدينه فى منطقة روماندى فى سويسرا على ضفة بحيرة جنيف و هى عاصمة كانتون ڤو و عاصمة منطقة لوزان. سكانها بيتكلموا فرنساوى ، لوزان بتواجه مدينة إيفيان ليه با الفرنساويه اللى على الضفه التانيه للبحيره .

## سبب التسميه

## المشاهير

## مصادر

تصنيف:مدن سويسرا
فلورنسا

**فلورنسا** بالايطالى بتتنطق : فيرنزى هيا مدينه فى ايطاليا عاصمة منطقة توسكانا و مقاطعة فلورنسا . و هيا المدينة اللى فيها اكبر عدد من السكان فى توسكانا ، و تعدادها 367569  انسان (1500000 فى منطقة العاصمة).

مدينة فلورنسا مبنيه على ضفاف نهر ارنو و معروفه علشان تاريخها و اهميتها فى العصور الوسطانيه و فى عصر النهضة ، و بالخصوص للفن والهندسة المعمارية. فلورنسا كانت مركز مهم فى القرون الوسطى الاوروبية للتجارة والتمويل و كانت واحده من اغنى المدن فى الوقت ده.

## صور

Florenz-02-Stadt-Bruecken-Dom-Palazzo Vecchio-1977-gje.jpg
Florenz-Dom-Palazzo Vecchio-10-Stadt-1983-gje.jpg
Florenz-20-auf der Domkuppel-Campanile-Detail-1977-gje.jpg
Florenz-216-Reiterdenkmal auf Piazza dei Signoria-1985-gje.jpg
Florenz-Santa Maria Novella-14-Fresken des Ghirlandaio-1983-gje.jpg
Florenz-38-Mann mit Tauben auf Piazza San Marco-1977-gje.jpg
Florenz-32-Obststand-1977-gje.jpg
Florenz-70-Fort Belvedere-Oelbaum-Kapelle-1983-gje.jpg


## مصادر

تصنيف:مدن ايطاليا
اثناسيوس التالت (بابا اسكندريه)

[thumb|170px|left|[الكنيسه المعلقه كانت مقر بابا اسكندريه. ]]
**اثناسيوس التالت ابن القس ابو المكارم بن كلهيل** ( اتوفى 1 كيهك 978ش / 27 نوفمبر 1261م ). بابا اسكندريه و بطريرك الكرازه المرقسيه الساتت و السبعين. قعد على كرسى البابويه فى 5 بابه 967ش / 1250م فى بداية عصر الدوله المملوكيه فى مصر فى عهد السلطان عز الدين أيبك لغاية وفاته فى 1 كيهك 978ش / 27 نوفمبر 1261م.

بعد وفاة البابا كيرلس التالت اللى حصلت فى عهده مشاكل كنسيه فضل كرسى البابويه خالى لمدة سبع سنين و ست تشهر و عشرين يوم. و بيتقال ان السبب فى كده ان الأكليروس ما رضاش ينتخب بابا جديد لغاية ما يتوفوا اتنين من اتباع كيرلس التالت. فى الفتره دى كان الاساقفه هما اللى بيديروا شئون الكنيسه فى الابرشيات و استمر الوضع على كده لغاية ما اتقرر اختيار بابا جديد و وقع الاختيار على الشماس سيوس ابن القسيس ابو المكارم كلهيل من مدينة مصر فإتعمل مجمع و اترسم فيه بإسم اثناسيوس التالت فى 5 بابه 967ش / 1250م فى عهد السلطان عز الدين أيبك.

عهد البابا كيراس التالت اللى سبقه حصلت فيه مشاكل كنسيه كتيره فقضى اثناسيوس مدة بابويته فى تنظيم الكنيسه و محاربة الوسطه ما بين الكهنه.

اتوفى فى 1 كيهك 978ش / 27 نوفمبر 1261م بعد ما قعد على كرسى البابويه حداشر سنه و خمسين يوم ، و خلفه يوأنس السابع ( يوحنا السابع).

## مصادر
* القلقشندى : صبح الأعشى فى صناعة الإنشا، دار الفكر، بيروت 1988.
* منسى يوحنا : تاريخ الكنيسة القبطية، مكتبة المحبه، القاهره 1983.
* المقريزى: السلوك لمعرفة دول الملوك، دار الكتب، القاهرة 1996.

100 px|center

تصنيف:اقباط
تصنيف:وفيات 1261
العزيز بالله

**العزيز بالله نزار بن معد بن اسماعيل** ( المهدية ، تونس ، 955 - القاهره، 996 )، تانى خلفا الدوله الفاطميه فى مصر و خامس الخلفا الفاطميين بوجه سنه.

## حكمه
العزيز بالله مسك الحكم بعد وفاة ابوه المعز لدين الله و كان راجل سمح و شجاع اهتم بالتوسع الخارجى و فى عهده امتدت الدوله المصريه من المحيط الاطلسى فى الغرب للخليج العربى فى الشرق و من اقصى الشام فى الشمال لليمن و بلاد النوبه فى الجنوب و سيطر على حمص و حماه و شيرزو اتخطب ليه فى جوامع الموصل و اليمن و كش منه الامبراطور البيزنطى و خطب وده و بعتله هدايا و وفود بتطلب الهدنه. فى عهد العزيز بالله وصلت مصر الذروه و بقت ليها امبراطوريه واسعه و بكده فاقت الخلافه العباسيه فى القوه و السعه و بقت اكبر دوله فى الشرق الاوسط من غير منازع. فى نفس الوقت العزيز بالله عينه كانت على الخلافه الامويه السنيه فى الاندلس و بعت جواب يهدد فيه خليفة الاندلس فرد عليه الاخير بجمله مشهوره بتقول : " اما بعد، فقد عرفتنا فهجوتنا، لو عرفناك اجبناك " و كان بيقصد بكده نسب الفاطميين الى المجوس الفرس او اليهود حبث يبقى مؤسسها مجهول الاصل. فحزن الفاطمى وندم ويقال بكى وتمنى لو لم يشتم الاموى لانه يعتبر قد شتم نفسه لا ستلام رد كده اللى استلمه.

## مبانى
مصر اتغنت فى عهد العزيز بالله و عاش الناس فى رفاهيه  كان الطرب والرقص والمولد بكل يوم و هوه كمان كان مرفه و بنى لنفسه قصر جديد قصاد القصر الكبير اتعرف باسم القصر الغربى كتمييز ليه و بقى القصر الكبير بيتسمى القصر الشرقى ، و ابتدا فى بنا جامع كبير لكن اتوفى قبل ما يخلص فكمل بناه ابنه الحاكم بأمر الله.

## اخلاقه
اتعرف العزيز بأخلاقه الكويسه تجاه المسيحيين و اليهود و سابهم يعبدو و يبنو كنايس و معابد بحريه و هوه نفسه اتجوز ست مسيحيه روسيه خلف منها ابنه الحاكم بأمر الله و عين اخين ليها بطاركه ملكانيين فى اسكندريه و اورشليم و كان من وزراءه عيسى بن نسطورس المسيحى و يعقوب بن كلس اليهودى وده دليل على تعاطف الفاطميين مع اعداء الاسلام من الصليبيين.
## لينكات برانيه
* 

## مصادر

تصنيف:تاريخ مصر
تصنيف:حكام مصر
تصنيف:خلفا فاطميين
تصنيف:الدوله الفاطميه